Seba batalkerdişê destsernayîşê wezîfeyê Hemşaredarê Amedî Adnan Selçuk Mizrakliyî dewa amebî akerdene. Roniştişê dewa ewro Mehkemeya Îdareyî ya 1. ya Amedî de ame kerdene.
Roniştişî ra verî Verbatoxa HDPyî Ebru Gunay vat: ''Hînî ma fam kenê ke ê do wextêk bire nêdê. Çunke derdê înan îradeyê şarê Amedî nîyo. Derdê înan destsernayîşê îradeyê şarê Amedî yo û wazenê rejîmê qeyûmî dewam bikero. Qeyûm talanker û xespker o. Ma kerdişanê qeyûman hol zanenê. Qetî sîstemê qeyûmî bêro şiknayene. Ma naye qebul nêkenê. Ganî hemşaredarî bêrê veradayene û abigêrê karê xo ser. Ma pê hêvîdar ê ke dezgehê hukmî do nêbo gacetê heqê weçînayîşî. Ganî dezgehê hukmî birêka xosere bido û bira qeyûmî batal bikero.''
